पाकिस्तान को आयकर नहीं देते हैं कश्मीरी : सरकार  
सरकार ने इस बात से इनकार किया कि जम्मू-कश्मीर के लोगों द्वारा पाकिस्तान को आयकर दिए जाने संबंधी कोई घटना उसकी जानकारी में है।
सरकार ने गुरुवार को इस बात से इनकार किया कि जम्मू-कश्मीर के लोगों द्वारा पाकिस्तान को आयकर दिए जाने संबंधी कोई घटना उसकी जानकारी में है।  विदेश राज्य मंत्री ई अहमद ने जयंती नटराजन के अन्य सवाल के लिखित जवाब में राज्यसभा को बताया कि जम्मू कश्मीर के लोगों द्वारा पाकिस्तान को आयकर देने संबंधी किसी मामले की जानकारी नहीं है। जयंती ने सवाल किया था कि क्या यह सच है कि पाकिस्तान ने हाल में यह दावा किया है कि कश्मीरी लोग पाकिस्तान को आयकर का भुगतान कर रहे हैं।